**Pomėgiai.** Futbolo aistruoliai galėtų pasirinkti popiežiaus atvaizdą kaip savo talismaną: jaunystėje pats jį žaidęs (kuris argentinietis nemėgsta futbolo?), popiežius – ko gero, garsiausias Buenos Airių „San Lorenzo“ futbolo klubo gerbėjas. 2008-aisiais, dar būdamas kardinolas, aukojo mišias komandos šimtmečio garbei, buvo nufotografuotas laikantis šio klubo, kurį remia nuo vaikystės, mėlynų ir raudonų dryžių aprangą. Pontifikas taip pat neslepia susižavėjimo J.R.R.Tolkieno kūryba. „Žiedų valdovas“ – viena mėgstamiausių jo knygų. Maža to, popiežius Pranciškus dar ir dainuoja – jis yra išleidęs poproko albumą „Wake Up!“ (liet. „Pabusk!“), kuriame skamba popiežiaus giedamos giesmės, pamokslai, skambantys populiarių ritmų fone.

1. Kaip vadinasi albumas, kuriame skamba popiežiaus giedamos giesmės, pamokslai? („Pabusk“)
2. Už koki futbolo klubą popiežius aukojo mišias? („San Lorenzo“)
3. Kokio autoriaus kūryba žavisi Popiežius Pranciškus? (J.R.R.Tolkieno)

**Automobilis.** Popiežių galima pamatyti senutėliame „Renault“, kurį jam padovanojo vienas Italijos kunigas, išgirdęs jo raginimus, kad dvasininkai turėtų rinktis kuklius automobilius. 20 metų mašinos, nuvažiavusios daugiau kaip 300 tūkstančių kilometrų, net didžiausias asketas nepavadins prabangia. Kai Vatikane įsikūrė Pranciškus, prabangus „papamobilis“ dažniau ilsisi garaže.

**Poliglotas.** Popiežius laisvai kalba ispaniškai, lotyniškai ir itališkai. Jis taip pat supranta vokiečių, prancūzų, portugalų, anglų ir ukrainiečių kalbas.

**Pirmasis.** Kardinolas Jorge Mario Bergoglio, šiandien pasauliui žinomas kaip popiežius Pranciškus, yra pirmasis Lotynų Amerikos atstovas, užėmęs aukščiausią postą Vatikane. Taip pat jis yra pirmasis jėzuitas, tapęs popiežiumi. Šis faktas tiesiog neįtikėtinas, turint omenyje ordino įtaką tiek istoriniais laikais, tiek dabar. Kalbant apie pirmuosius kartus... Pranciškus taip pat tapo pirmuoju istorijoje popiežiumi, nusifotografavusiu mobiliuoju telefonu.

1. Keliomis kalbomis laisvai kalba popiežius Pranciškus? (3)
2. Kokiame automobilyje galima pamatyti popiežių? („Renault“)
3. Kokios šalies atstovas yrapopiežius Pranciškus? (Lotynų Amerikos)